Касьцёл Адведзінаў Найсьвяцейшай Панны Марыі і кляштар кармэлітаў (Вялікая Бераставіца)

**Касьцёл Адведзінаў Найсьвяцейшай Панны Марыі і кляштар кармэлітаў** — помнік архітэктуры XVII стагодзьдзя ў Вялікай Бераставіцы. Знаходзіцца ў цэнтры мястэчка, на гістарычным Рынку. Касьцёл стаіць у руінах, кляштар існаваў да 1832 году. Твор архітэктуры раньняга барока. Аб’ект Дзяржаўнага сьпісу гістарычна-культурных каштоўнасьцяў Беларусі.

## Гісторыя

### Вялікае Княства Літоўскае
У 1615 годзе ўладальнік маёнтку Геранім Хадкевіч заснаваў у Вялікай Бераставіцы місію кармэлітаў, якія валодалі касьцёлам. У 1741 годзе праводзіўся рамонт касьцёла з фундацыі кракаўскага кашталяна Юзэфа Мнішка. У 1794 годзе пры касьцёле існаваў шпіталь, заснаваны на сродкі Ю. Патоцкай, у другой палове XVIII — першай палове XIX ст. дзеяла школа.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Вялікая Бераставіца апынулася ў складзе Расейскай імпэрыі, касьцёл і кляштар працягвалі дзеяць. Аднак па здушэньні вызвольнага паўстаньня (1830—1831) у 1832 годзе расейскія ўлады ліквідавалі кляштар, будынак якога зруйнавалі. У 1855 годзе праводзіўся рамонт касьцёла. Па здушэньні нацыянальна-вызвольнага паўстаньня (1863—1864) у 1866 годзе расейскія ўлады гвалтоўна перарабілі касьцёл пад царкву Ўрадавага сыноду Расейскай імпэрыі (Маскоўскай царквы)

### Найноўшы час
У 1920 годзе ўлады міжваеннай Польскай Рэспублікі вярнулі касьцёл каталікам. Па Другой сусьветнай вайне савецкія ўлады зачынілі касьцёл, будынак якога занядбалі. У 1992 годзе будынак касьцёла пацярпеў ад пажару.

## Архітэктура
Помнік архітэктуры раньняга барока. Гэта 3-нэфавая базыліка з трансэптам, паўкруглай апсыдай і дзьвюма нізкімі закрысьціямі з бакоў алтарнай часткі. Галоўны бязьвежавы заходні фасад падзяляецца пілястрамі на тры часткі і завяршаецца прыступкавым атыкам. Узвышаная сярэдняя частка завяршаецца франтонам з авальнай нішай у цэнтры. Нізкія бакавыя нэфы і закрысьціі кантрастуюць з 2-ярусным цэнтральным нэфам і крыламі трансэпта пад вальмавым дахам. Сьцены цэнтральнага нэфу падзяляюцца пілястрамі, бакавых нэфаў — лапаткамі. Аконныя праёмы з лучковымі аркавымі завяршэньнямі.

Унутраная прастора падзяляецца чатырма масіўнымі слупамі на тры нэфы. Цэнтральны павышаны нэф перакрываецца цыліндрычнымі скляпеньнямі на распалубках, бакавыя — крыжовымі. Пры ўваходзе месьцяцца хоры. Найважнейшай рэліквіяй касьцёла быў абраз анёлаў-ахоўнікаў, які напісаў Францішак Смуглевіч. Пад будынкам крыпта — дзевяць памяшканьняў, злучаных пераходамі.

## Галерэя

### Гістарычныя здымкі

Bierastavica Vialikaja, Haradzienskaja-Rynak. Бераставіца Вялікая, Гарадзенская-Рынак (S. Kasakoŭski, 1895).jpg|С. Касакоўскі, 1895 г.
Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (S. Kasakoŭski, 1895).jpg|С. Касакоўскі, 1895 г.
Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (S. Kasakoŭski, 1900).jpg|С. Касакоўскі, 1900 г.
Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (1900).jpg|каля 1900 г.


Bierastavica Vialikaja, Haradzienskaja-Rynak. Бераставіца Вялікая, Гарадзенская-Рынак (S. Kasakoŭski, 8.20.1901).jpg|С. Касакоўскі, 1901 г.
Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (S. Kasakoŭski, 1901).jpg|С. Касакоўскі, 1901 г.
Bierastavica Vialikaja, Haradzienskaja-Rynak. Бераставіца Вялікая, Гарадзенская-Рынак (1901-14).jpg|да 1915 г.
Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (1901-14).jpg|да 1915 г.


Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (1901-14) (2).jpg|да 1915 г.
Bierastavica Vialikaja, Rynak. Бераставіца Вялікая, Рынак (P. Vałyncevič, 29.06.1911).jpg|П. Валынцэвіч, 29 чэрвеня 1911 г.
Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (1915-18).jpg|1915—1918 гг.
Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (1923).jpg|1923 г.


Bierastavica Vialikaja, Chadkievičaŭskaja, Karmelicki. Бераставіца Вялікая, Хадкевічаўская, Кармэліцкі (1919-39).jpg|да 1939 г.
Bierastavica Vialikaja, Chadkievičaŭskaja, Karmelicki. Бераставіца Вялікая, Хадкевічаўская, Кармэліцкі (1919-39) (2).jpg|да 1939 г.
Bierastavica Vialikaja, Karmelicki. Бераставіца Вялікая, Кармэліцкі (1919-39).jpg|да 1939 г.
Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (1937).jpg|1937 г.


Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (1937) (2).jpg|1937 г.
Bierastavica Vialikaja, Karmelicki. Бераставіца Вялікая, Кармэліцкі (1937).jpg|1937 г.
Bierastavica Vialikaja, Karmelicki. Бераставіца Вялікая, Кармэліцкі (1937) (2).jpg|1937 г.
Bierastavica Vialikaja, Rynak, Karmelicki. Бераставіца Вялікая, Рынак, Кармэліцкі (1941).jpg|1941 г.


### Сучасныя здымкі

Vyalikaya Berastavitsa3.JPG|Агульны выгляд
Костёл Визитации Пресвятой Девы Марии г.п. Большая Берестовица.jpg|Галоўны фасад
Костёл Визитации Пресвятой Девы Марии г.п. Большая Берестовица 5.jpg|Інтэр'ер
Костёл Визитации Пресвятой Девы Марии г.п. Большая Берестовица 3.JPG|Інтэр'ер


## Заўвагі

## Крыніцы

## Літаратура
* 
* 

## Вонкавыя спасылкі

* 

Катэгорыя:Вялікая Бераставіца
Вялікая Бераставіца